[Foto's] Drie dood in gru-ongeluk met sportmotor - Maroela Media
Drie mense is Sondagaand in 'n gru-ongeluk in Port Elizabeth dood.
Charles Bramwell, adjunkdirekteur van die Oos-Kaapse verkeersdepartement, het aan Maroela Media bevestig drie mans is dood nadat hulle uit 'n Audi R8-sportmotor geslinger is.
"Die ongeluk het op die M4 by die Mount Road-afrit op pad na Somerstrand gebeur," het Bramwell gesê.
Ao. Alwin Labans, woordvoerder van die polisie, het die name van twee slagoffers aan Maroela Media bevestig. "Die een is Philip Weyers-Henderson (50) en die ander Jarryd Mickinnon (26). Die derde oorledene is nog nie geïdentifiseer nie."
Die bestuurder het vermoedelik om 'n draai beheer oor die voertuig verloor. "Bewyse op die toneel dui aan dat die voertuig die plaveisel en metaalversperrings getref het voor dit teen 'n paal wat oorhoofse treinkabels ondersteun, gebots het," het Bramwell verduidelik.
Volgens Bramwell het die motor moontlik vir 'n wyle deur die lug getrek tydens die voorval. "Die voertuig het weg van die pad af tot stilstand gekom en is op treinspore langs die see opgespoor. Die liggame van die oorledenes is tussen 30 en 40 m weg van die voertuig af gevind nadat hulle vermoedelik uit die voertuig geslinger is.
"Dit wil voorkom asof daar drie mense in die sportmotor was hoewel daar net sitplek vir twee mense is," het Bramwell gesê. Die slagoffers het veelvuldige beserings opgedoen tydens die voorval en is op die toneel dood verklaar deur nooddienste.
Geen ander voertuie was betrokke in die ongeluk nie.
Audi Port Elizabeth
3 in n 2sittende voertuig. Spoed, en geen veiligheidsmaatreels gevolg nie.
Dit is dalk nie die gesteelde maserati wat klaar vermom is nie.
Baie groot verskil tussen 'n Audi R8 en 'n Masserati!
Dit is my grootste vrees om as passasiers-wat-n-plek-SOEK-om-te-gebeur in n motor te wees saam met n onverantwoordelik dryer wat my lewe in gevaar kan stel.
Soortgelyke het ek die grootste vrese dat as ek onverantwoordelik sou optree dit die.dood.van onskuldige mede passasiers in my motor tot gevolg kan he
Te vinnig, te naby, te laat ….
Beroemde laaste woorde " . . check hier wat kan hierdie ding doen"
As die HP meer is as die IK, dan is daar moeilikheid!
Ja nee ek stem saam te vining gery en mens ry nie so met mense in die voertuig nie jy hom wil toets vir spoed wees dapper alleen. Nou vat jy ander mense se lewens ook.
spoed het nie brieke nie.
Heel duidelik was spoed betrokke! Onverantwoordelik met ander in jou voertuig! Jammer vir die families.
SPOED WAS BETROKKE VERSEKER!!!!! en drie mense betaal vir hulle lewens so onnodig! en die ouer persoon van 50? die verantwoordelike een sou ek gedink het?
Hoe de duiwel pas 3 groot mans in 'n R8?
Is dit dalk moontlik dat die derde persoon 'n voetganger was?
Miskien het die voetganger oor die pad geloop en die bestuurder het te vinnig gery en toe hy probeer uit swaai het hy beheer oor die motor verloor. Dit is dalk ook die rede hoekom die een nie geidentifiseer kan word nie